Nr. 15.196/09.04.2024

**REFERAT DE APROBARE**

**la proiectul de hotărâre privind includerea în domeniul public a județului Cluj a 3 (trei) posturi de transformare în anvelopă de beton și concesionarea acestora Companiei de Apă Someș S.A**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| Serviciul public de alimentare cu apă al localităţilor face parte din categoria serviciilor comunitare de utilităţi publice conform Legii serviciilor comunitare de utilităţi publice nr. 51/2006, republicată cu modificările și completările ulterioare.  Infrastructura tehnico-edilitară reprezintă ansamblul sistemelor de utilităţi publice destinate furnizării/prestării serviciilor de utilităţi publice, respectiv ansamblul bunurilor mobile şi imobile, dobândite potrivit legii, constând din terenuri, clădiri, construcţii şi instalaţii tehnologice, echipamente şi dotări funcţionale, specifice unui serviciu de utilităţi publice, prin ale cărui exploatare şi funcţionare se asigură furnizarea/prestarea serviciului.  Bunurile ce compun sistemele de utilităţi publice fac parte din domeniului public ori privat al unităţilor administrativ-teritoriale şi sunt supuse regimului juridic al proprietăţii publice sau private.  Potrivit art. 24 alin. (2) din Legea nr. 51/2006,în cazul gestiunii delegate, punerea la dispoziţie a sistemelor de utilităţi publice, utilizate pentru furnizarea/prestarea serviciilor şi/sau activităţilor care fac obiectul delegării gestiunii, este parte intrinsecă a contractelor de delegare a gestiunii. Aceste sisteme se transmit operatorilor regionali spre administrare şi exploatare pe perioada delegării gestiunii, odată cu gestiunea propriu-zisă a serviciilor şi/sau a activităţilor delegate, în baza contractului de delegare a gestiunii.  Prin Hotărârea Consiliului Judeţean Cluj nr. 30 din 16 februarie 2005 privind aprobarea delegării directe a Serviciului de alimentare cu apă şi de canalizare către S.C. Compania de Apă Someş S.A s-a aprobat contractul de delegare directă a serviciului public de alimentare cu apă şi de canalizare în favoarea concesionarului S.C. Compania de Apă Someş S.A.  Contractul de delegare a gestiunii și de concesionare a bunurilor ce intră în domeniul public al Județului Cluj a fost modificat prin Hotărârea Consiliului Județean Cluj nr. 249/2007.  Inventarul bunurilor care aparțin domeniului public al județului Cluj aflate în concesiune la Compania de Apă Someș S.A. sunt cuprinse în anexa nr. 31 la Hotărârea Consiliului Județean Cluj nr. 143/2008 privind însușirea Inventarului bunurilor care alcătuiesc domeniul public al Județului Cluj, cu modificările și completările ulterioare.  Consiliul Județean Cluj deține în domeniul privat 6 posturi de transformare în anvelopă de beton Robust 1000 I RB – 20 – 1X630 – achiziționate în octombrie 2015 în cadrul obiectivului de investiții Parc Industrial TETAROM IV. Până în prezent aceste transformatoare nu au fost puse în funcțiune fiind depozitate în aer liber la Compania de Apă Someș S.A. Posturile de transformare prefabricate în anvelopă de beton din gama Robust 1000 sunt posturi de distribuție publice sau industriale folosite în rețelele de medie tensiune (până la 20 kv) în buclă (RB) sau radiale (RA) fiind echipate cu transformatoare de putere cuprinse între 800 și 1000 KVA. |
| **1.2 Cerinţe care reclamă oportunitatea actului administrativ:** |
| Compania de Apă Someș S.A. a solicitat prin adresa nr. 10.476/DG TP/18.03.2024, înregistrată la Consiliul Județean Cluj cu nr. 11.854/18.03.2024 concesionarea a 3 posturi de transformare în anvelopă de beton (PTAB) echipate și fundațiile acestora. Cele 3 posturi de transformare solicitate fac parte dintr-un lot de șase PTAB-uri identice, destinate inițial pentru implementarea obiectivului de investiții – Parc Industrial Tetarom IV, în cadrul contractului de lucrări nr. 53/19033 din 14.10.2014, care nu s-a mai materializat. De la data achiziționării (anul 2015) cele 6 PTAB-uri împreună cu fundațiile lor de beton nu au fost folosite iar în ultimii trei ani au fost depozitate în incinta sursei de apă a municipiului Cluj-Napoca ”Sursa Florești - Captația I” (în vecinătatea hipermaketului Cora.  Compania de Apă Someș S.A. în calitate de operator regional desemnat pentru gestionarea serviciului de alimentare cu apă și canalizare o obținut, la sfârșitul anului 2023 finanțare pentru implementarea proiectului ”Instalare centrală electrică fotovoltaică în șase amplasamente. Ulterior obținerii finanțării societatea Distribuție Energie Electrică (DEER) a comunicat Companiei de Apă Someș S.A. faptul că este necesară câte o investiție în instalația de utilizare pentru a putea obține un spor de putere, deoarece instalațiile din prezent nu vor putea suporta debitarea energiei electrice produse corespunzătoare întregii puteri de producție instalate. ***Astfel pentru 3 locuri de consum și de producție, Uzina de apă sursa Florești, Stația de epurare Cluj-Napoca și Stația de captare – tratare Bologa (sursa orașului Huedin) este necesară schimbarea actualelor transformatoare (PTA sau PTAB, după caz) cu puteri de până la 200 kVA, cu unele de 630 kVA. Această etapă de dezvoltare a rețelei electrice cade în sarcina Companiei de Apă Someș S.A..***  Transformatoarele care vor fi înlocuite sunt în domeniul public al județului Cluj și aflate în concesiune la Compania de Apă Someș S.A., așa cum rezultă din Anexa nr. 31 la Hotărârea Consiliului Județean Cluj nr. 143/2008 privind însușirea inventarului bunurilor care alcătuiesc domeniul public al județului la data de 31.07.2007 și anexa nr. 5 la Hotărârea Consiliului Județean Cluj nr. 102/2012 privind reglementarea situației juridice a unor elemente de infrastructură pentru alimentarea cu apă și canalizare a localităților din Județul Cluj și concesionarea acestora Societății Comerciale Compania de Apă Someș S.A..  În vederea valorificării acestora este oportună includerea a 3 (trei) transformatoare în domeniul public al județului Cluj și concesionarea lor către Compania de Apă Someș S.A. |
| **2. Schimbari preconizate**: Dezvoltarea şi extinderea serviciului de alimentare cu apă, respectiv extinderea infrastructurii tehnico-edilitare asigură îmbunătăţirea condiţiilor de viaţă ale comunităţilor locale, conservarea şi protecţia mediului şi a sănătăţii publice.  Inventarul domeniului public al Județului Cluj este aprobat prin Hotărârea Consiliului Județean Cluj nr. 143/2008 privind însușirea Inventarului bunurilor care alcătuiesc domeniul public al Județului Cluj, cu modificările și completările ulterioare, în Anexa nr. 31 figurând bunurile care aparțin domeniului public al Județuui Cluj, aflate în concesiune la Compania de Apă Someș S.A.. Astfel, ulterior adoptării acestei hotărâri inventarul va fi actualizat în mod corespunzător prin completarea anexei nr. 31 și se va încheia un act adițional la Contractul de delegare directă a gestiunii serviciilor publice de alimentare cu apă și de canalizare nr. 98/21.11.2007, care să reflecte operațiunile aprobate. |
| **Secțiunea a 2-a - Impactul socio-economic:** Evitarea degradării și a uzurii posturilor de transformare. |
| **Secțiunea a 3-a - Impactul financiar asupra bugetului judeţului pe termen scurt(an curent)/lung: -** Concesionarea se face în schimbul plății unei redevențe anuale. |
| **Secțiunea a 4-a - Activități de informare publică și consultare privind elaborarea și implementarea actului administrativ:** Nu e cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** Actul administrativ produce efecte asupra Hotărârii Consiliului Județean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj, cu modificările şi completările ulterioare, prin completarea Anexei nr. 31 Inventarul bunurilor care aparţin domeniului public al judeţului Cluj, aflate în concesiune la Compania de Apă Someş S.A. cu bunurile prevăzute în Anexa la proiectul de hotărâre propus.  Hotărârea Consiliului Județean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj, cu modificările şi completările ulterioare, se va modifica conform prevederilor Hotărârii Guvernului nr. 392/2020.  Pentru implementarea actului administrativ se va încheia un act adiţional la Contractul de delegare directă a gestiunii serviciilor publice de alimentare cu apă şi de canalizare nr. 98 din data de 21.11.2007, care să reflecte operaţiunile aprobate. Totodată evidența contabilă se va actualiza în mod corespunzător. |
| **Secțiunea a 6-a - Anexe la referatul de aprobare:** |
| Adresa Companiei de Apă Someș S.A. nr. 10.476/DG TP/18.03.2024 înregistrată la Consiliul Județean Cluj cu nr. 11.854/18.03.2024 |

**INIȚIATOR,**

**PREŞEDINTE,**

**Alin Tișe**

**PROIECT DE HOTĂRÂRE**

**privind includerea în domeniul public a județului Cluj a 3 (trei) posturi de transformare în anvelopă de beton și concesionarea acestora Companiei de Apă Someș S.A**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ............ din............. privind includerea în domeniul public a județului Cluj a 3 (trei) posturi de transformare în anvelopă de beton și concesionarea acestora Companiei de Apă Someș S.A, propus de către Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 15.196/09.04.2024; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 15.198/09.04.2024, şi Avizul cu nr.......... din .................. adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Analizând adresa Companiei de Apă Someș S.A.nr. 10.476/DG TP/18.03.2024 înregistrată la Consiliul Județean Cluj cu nr. 11.854/18.03.2024;

**Ținând cont de:**

* Hotărârea Consiliului Judeţean Cluj nr. 30/2005 privind aprobarea delegării directe a serviciului de alimentare cu apă şi de canalizare către S.C. Compania de Apă Someş S.A;
* Hotărârea Consiliului Judeţean Cluj nr. 249/2007 privind aprobarea modificării Contractului de delegare a gestiunii Serviciului de alimentare cu apă şi de canalizare către S.C. Compania de Apă Someş S.A., prin Act adiţional;
* Hotărârea Consiliului Judeţean Cluj nr. 143/2008 privind însușirea Inventarului bunurilor care alcătuiesc domeniul public al Județului Cluj, cu modificările și completările ulterioare;

**Luând în considerare prevederile** art. 123 – 139 și ale art. 142 -153 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

**În conformitate cu prevederile:**

* art. 87 alin. (5), ale art. 173 alin. (1) lit. c) și alin. (4) lit. a), ale art. 285 – 287, ale art. 289 alin. (2) - (4), ale art. 290, ale art. 297 alin. (1) lit. b), ale art. 302 – 303 și ale art. 305 – 306 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
* art. 4, ale art. 8, ale art. 24 alin. (1) lit. b), ale art. 25, ale art. 28 alin. (1) lit. b) din Legea serviciilor comunitare de utilități nr. 51/2006, republicată, cu modificările și completările ulterioare;
* art. 3, ale art. 15, ale art. 18 alin. (2), ale art. 20, ale art. 37 din Legea serviciului de alimentare cu apă şi de canalizare nr. 241/2006, republicată, cu modificările și completările ulterioare;
* art. 858 – 863 și ale art. 871-873 din Legea privind Codul civil nr. 287/2009, republicată, cu modificările şi completările ulterioare;
* Ordonanţei Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare;
* art. 5-6 din Anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor;
* art. 106, ale art. 138 din Ordinul Autoritatății Naţionale de Reglementare pentru Serviciile Publice de Gospodărie Comunală nr. 88/2007 pentru aprobarea Regulamentului - cadru al serviciului de alimentare cu apă şi de canalizare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă înscrierea în inventarul bunurilor din domeniul public al județului Cluj a 3 posturi de tranformare în anvelopă de beton Robust 1000 l RB-20 - 1X630 conform *Anexei* care face parte integrantă din prezenta hotărâre declarându-se bunuri de interes public județean.

**Art. 2.** Se aprobă concesionarea către Compania de Apă Someș S.A a 3 posturi de transformare în anvelopă de beton Robust 1000 l RB-20 - 1X630 precum şi încheierea unui act adiţional la Contractul de delegare directă a gestiunii serviciilor publice de alimentare cu apă şi de canalizare nr. 98 din data de 21.11.2007.

**Art. 3.** **(1)** Durata concesiuni bunurilor menționate la art. 1 este identică cu durata rămasă din contractul de delegare a serviciului de alimentare cu apă și canalizare aprobat prin Hotărârea Consiliului Județean Cluj nr. 30/16.02.2005, cu modificările și completările ulterioare.

**(2)** Durata concesiunii începe de la data Procesului verbal de predare - primire a bunurilor de retur.

**Art. 4. (1)** Cuantumul redevenței pentru bunurile concesionate prevăzute la art. 2 este de 39.308,93 lei/an fără TVA.

**(2)** Redevența datorată de operatorul regional, începând cu 01.01.2024 prevăzută în actul adițional nr. 581/12.01.2024 la contractul de delegare directă a gestiunii serviciilor publice de alimentare cu apă și canalizare, pentru Consiliul Județean Cluj se majorează cu valoare prevăzută la alin. 1.

**Art. 5.** Comisia specială de inventariere a domeniului public şi privat a Județului Cluj constituită potrivit art. 289 alin. (2) și (3) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor, va asigura actualizarea Inventarului bunurilor care aparţin domeniului public al Judeţului Cluj aflate în concesiune la S.C. Compania de Apă Someş S.A.” conform anexei nr. 31 la Hotărârea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările şi completările ulterioare, în sensul completării acestuia cu bunurile imobile incluse în domeniul public al Judeţului Cluj potrivit art. 1.

**Art. 6.** **(1)** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Dezvoltare și Investiții, Direcţia Juridică, Comisia specială de inventariere a domeniului public şi privat a Județului Cluj, precum şi Compania de Apă Someş S.A..

**(2)** Direcția Dezvoltare și Investiții va preda pe bază de proces verbal bunurile care fac obiectul prezentei hotărâri.

**Art. 7.** Prezenta hotărâre se comunică Direcţiei Juridice; Direcția Dezvoltare și Investiții; Companiei de Apă Someş S.A.; Asociaţia Regională Pentru Dezvoltarea Infrastructurii din Bazinul Hidrografic Someş-Tisa,precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet "www.cjcluj.ro".

**Nr. …. din …./…....../2024**

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREŞEDINTE,**

**Alin Tișe**

**ROMÂNIA Anexa**

**JUDEŢUL CLUJ la Hotărârea nr. \_\_\_\_\_/2024**

**CONSILIUL JUDEŢEAN**

**LISTA**

**cuprinzând bunurile mobile incluse în domeniul public al județului Cluj**

**și concesionate Companiei de Apă Someș S.A.**

|  |  |  |  |  |  |  |
| --- | --- | --- | --- | --- | --- | --- |
| **Nr. Crt.** | **Denumirea bunurilor din domeniul privat care trec în domeniul public al județului Cluj** | **Codul sau nr. de inventar** | **U. M (buc.)** | **Preț unitar**  **(lei)** | **Valoare contabilă**  **(lei)** | **Valoare de inventar**  **(lei)** |
| 1. | Post de transformare în anvelopă de beton | 200755 | 1 | 157.235,72 | 157.235,72 | 157.235,72 |
| 2. | Post de transformare în anvelopă de beton | 200756 | 1 | 157.235,72 | 157.235,72 | 157.235,72 |
| 3. | Post de transformare în anvelopă de beton | 200757 | 1 | 157.235,72 | 157.235,72 | 157.235,72 |

**Contrasemnează:**

**PREŞEDINTE**  **SECRETAR GENEAL AL JUDEŢULUI**

**Tișe Alin Gaci Simona**

**Direcţia** **Dezvoltare și Investiții**

**Serviciul Lucrări și Achiziții Publice**

**Unitatea de monitorizare servicii de utilități publice**

**Nr. 15.198/09.04.2024**

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | **privind includerea în domeniul public a județului Cluj a 3 (trei) posturi de transformare în anvelopă de beton și concesionarea acestora Companiei de Apă Someș S.A** | | | |
| **Compartiment de resort:** | Serviciul Lucrări și Achiziții Publice  **Unitatea de monitorizare servicii de utilități publice** | | | |
| **Secțiunea 1 - Documentare și analiză:** | | | | |
| Potrivit art. 287 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, pentru bunurile aparţinând domeniului public al unităţii administrativ-teritoriale, entităţile care exercită dreptul de proprietate publică sunt autorităţile deliberative ale administraţiei publice locale, în speţă Consiliul Județean Cluj. | | | | |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| În cadrul Planului Integrat de Dezvoltare pentru Zona Metropolitană Cluj – pol de creștere Cluj-Napoca a fost prevăzut realizarea obiectului de investiții Parc Industrial TETAROM IV. Parcul industrial avea ca obiectiv general creșterea calității vieții și crearea de noi locuri de muncă prin sprijinirea dezvoltării economice în contextul dezvoltării structurilor de sprijinire a afacerilor. Realizarea investiției presupunea realizarea de platforme și drumuri, rețele de alimentare cu apă, rețele de canalizare, rețele de alimentare cu gaz, record electric și stații de transformare, hală IMM, clădiri de birouri. În cadrul proiectului au fost achiziționate și 6 posturi de transformare în anvelope de beton Robust 1000 I RB – 20 – 1X630, în cadrul contractului de lucrări nr. 53/19.033/2014. Ele fac parte din domeniul privat al județului Cluj și sunt complet amortizate. Inițial echipamentele electrice au fost depozitate pe amplasamentul obiectivului de investiții: *”*Dezvoltare Parc Industrial Tetarom I – Edificare Clădiri, Extindere si Modernizare Infrastructură”și ulterior au fost relocate la locația Sursa de Apă Florești- Captația I ( in vecinatatea hipermaketului Cora).  Posturile de transformare prefabricate în anvelopă de beton din gama Robust 1000 sunt posturi de distribuție publice sau industriale folosite în rețelele de medie tensiune (până la 20 kv) în buclă (RB) sau radiale (RA) fiind echipate cu transformatoare de putere cuprinse între 800 și 1000 KVA.  Posturile sunt concepute pentru a fi ușor transportabile la locul de instalare, punerea în funcțiune făcându-se într-un timp foarte scurt și cu costuri minime. Practic instalarea se reduce la amenjarea terenului, racordarea cablurilor și a prizei de pământ.  Postul de transformare în anevlopă de beton, tip ROBUST 1000 se compune din:   * Anvelopă de beton alcătuită din: * Fundație * Cabina propriu-zisă * Echipament de medie tensiune * Echipament de joasă tensiune   La sfârștul anului 2023 Compania de Apă Someș S.A. a obținut o finanțare pentru implementarea proiectului ”Instalare centrală electrică fotovoltaică” în șase amplasamente: Uzina de apă sursa Florești, Stația de epurare Cluj-Napoca, Stație de epurare Dej, Stația de epurare Gherla, Stația de epurare Zalău și Stația de captare – tratare Bologa (sursa orașului Huedin). Pentru 3 din aceste amplasamente (cele din Florești și cea din Bologa) operatorul rețelei de distribuție a energiei electrice a emis cu întârziere avizele tehnice de racordare, la aproape 1 an de la solicitare. Abia la momentul transmiterii soluției de racordare la rețeaua de energie a fiecărei centrale electrice fotovoltaice DEER a comunicat Companiei de Apă Someș S.A. faptul că este necesară o investitție în instalația de utilizare pentru a obține un spor de putere întrucât instalațiile actuale nu vor putea suporta debitarea energiei electrice produse corespunzătoare întregii puterii de producție instalate. Astfel pentru cele 3 locuri de consum și producție este necesară schimbarea actualelor transformatoare cu puteri de până la 200kVA cu unele de 630kVA. Această etapă de dezvoltare a rețelei electrice cade în sarcina Companiei de Apă Someș S.A. nu doar din cauza faptului că actualele transformatoare sunt în proprietatea sa ci și din cauza lipsei interesului economic pentru DEER de a-și dezvolta rețeaua electrică în zonă, deci de a suporta costurile investiției.  În plus, la stația de pompare Bologa, sursa de apă a orașului Huedin, este parte integrantă a proiectului ”Alimentare cu apă în comunele Călățele, Mănăstireni, Râșca și Beliș din sursa orașului Huedin”. Pentru a putea realiza alimentarea cu apă a acestora, vor trebui înlocuite grupurile de pompare. Pentru acestea va fi nenesară retehnologizarea stației de pompare și implicit și realizarea unui nou branșament de energie electrică, corespunzător noilor puteri instalate. Acestea vor depăși posibilitățile tehnice din prezent, ceea ce face imperioasă investiția în branșamentul de energie electrică.  Având în vedere cele menționate Compania de Apă Someș S.A. prin adresa nr. 10.476/DG TP/18.03.2024 înregistrată la Consiliul Județean Cluj cu nr. 11.854/18.03.2024 a solicitat concesionarea a 3 posturi de transformare în anvelopă de beton care sunt depozitate la stația de captație apă din Florești.  Concesionarea acestor bunuri în favoarea Companiei de Apă Someș S.A. se realizează în baza gestiunii delegate a serviciului de alimentare cu apă şi de canalizare conform Hotărârilor Consiliului Județean Cluj nr. 30/2005 și nr. 249/2007. Ele vor fi cncesionate pe o perioadă de 12 ani, perioadă care coincide cu durata rămasă din executarea contractului de delegare a gestiunii serviciului de alimentare cu apă și canalizare. Predarea bunurilor care fac obiectul prezentei hotărâri se va face pe bază de proces verbal de predare – primire de către Direcția de Dezvoltare și Investiții iar durata concesiunii va începe de la data Procesului verbal de predare - primire a bunurilor de retur. În schimbul concesionării operatorul economic va plăti o redevență în valoare de 39.308,93 lei/an fără TVA. Redevența datorată de operatorul regional, începând cu 01.01.2024 prevăzută în actul adițional nr. 581/12.01.2024 la contractul de delegare directă a gestiunii serviciilor publice de alimentare cu apă și canalizare, pentru Consiliul Județean Cluj se majorează cu valoarea de 39.308,93 lei/an, fiind de 14.371.508,93 lei. Calculul redevenței s-a făcut pe o perioadă de 12 ani, perioadă care coincide cu durata rămasă din executarea contractului de delegare a gestiunii serviciului de alimentare cu apă și canalizare, prin asimilirea calcului amortizării bunurilor.  Documentele incidente în cazul acestui proiect de hotărâre sunt:   * art. 87 alin. (5), ale art. 173 alin. (1) lit. c) și alin. (4) lit. a), ale art. 285 – 287, ale art. 289 alin. (2) - (4), ale art. 290, ale art. 297 alin. (1) lit. b), ale art. 302 – 303 și ale art. 305 – 306 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare; * art. 4, ale art. 8, ale art. 24 alin. (1) lit. b), ale art. 25, ale art. 28 alin. (1) lit. b) din Legea serviciilor comunitare de utilități nr. 51/2006, republicată, cu modificările și completările ulterioare; * art. 3, ale art. 15, ale art. 18 alin. (2), ale art. 20, ale art. 37 din Legea serviciului de alimentare cu apă şi de canalizare nr. 241/2006, republicată, cu modificările și completările ulterioare; * art. 858 – 863 și ale art. 871-873 din Legea privind Codul civil nr. 287/2009, republicată, cu modificările şi completările ulterioare; * Ordonanţei Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare; * art. 5-6 din Anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor; * art. 106, ale art. 138 din Ordinul Autoritatății Naţionale de Reglementare pentru Serviciile Publice de Gospodarie Comunala nr. 88/2007 pentru aprobarea Regulamentului-cadru al serviciului de alimentare cu apa şi de canalizare;   Prin proiectul de hotărâre analizat se respectă și se pun în aplicare prevederile/normele aplicabile domeniului reglementat. | | | | |
| **Secțiunea a 3-a - Efecte preconizate ale aplicării actului administrativ: nu este cazul** | | | | |
| **Secțiunea a 4-a - Concluzii/propuneri:** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” | | | | |
|  | | ***Prenume și nume*** | ***Data*** | ***Semnătura*** |
| Avizat: director executiv | | Mariana Rațiu |  |  |
| Verificat: șef serviciu | | Alexandru Crețu |  |  |
| Elaborat: consilier | | Andreea Maria Jucan |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE**  **privind includerea în domeniul public a județului Cluj a 3 (trei) posturi de transformare în anvelopă de beton și concesionarea acestora Companiei de Apă Someș S.A** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| **DDI – SLAP - UMSUP** | 18.04.2024 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Anca Rusu |  | | avizat |
|  |  | |  |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| **Simona Gaci** | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| **4** |  |  |  |